section_heading: Recenzije i nasljeđe
paragraph_text: Dirt je dobio uglavnom pozitivne kritike te ga mnogi recenzenti i obožavatelji smatraju najboljim albumom skupine. U retrospektivnoj je recenziji Steve Huey iz AllMusica izjavio: "Dirt je glavni umjetnički iskaz Alice in Chainsa i najbliže što su ikad došli stvaranju remek-djela. To je primitivan i bolestan jauk iz dubine Staleyjeve ovisnosti o heroinu i jedan od najmučnijih konceptualnih albuma općenito. Ne govori svaka pjesma na Dirtu izravno o heroinu, ali pjesme koje je Jerry Cantrell samostalno napisao (koje čine gotovo polovicu albuma) uspješno održavaju tematsku sročnost—gotovo svaku pjesmu prožima morbidnost, gađenje i/ili odustajanje samosvjesnog ali nemoćnog ovisnika."